《偈 其七》
宋代·释善果

数日霶沱大雨，元来不落别处。滴穿释迦鼻孔，浸烂弥勒眼睛。

溪涧岂能鱼得住，终归大海作波涛。

作者简介：释善果（一○七九～一一五二），俗姓余，信州铅山（今江西铅山东南）人。依七宝元浃下发。晚住潭州大沩。称月庵善果禅师，为南岳下十五世，开福宁禅师法嗣。高宗绍兴二十二年卒，年七十四。《嘉泰普灯录》卷一七、《五灯会元》卷二○有传。今录十一首。